Церовачки Пештери

Церовачки Пештери — најголем пештерски комплекс во Хрватска.Cerovačke pećine geomorfološki spomenik prirode. www.lickosenjska.com. Inačica izvorne stranice arhivirana 25. veljače 2013. Пештерите се наоѓаат на четири километри југоисточно од Грачац, на североисточната падина на ридот Црнопац на Велебит (1403 м), во јужниот дел на Паркот на природата Велебит.

 Опис 
Биле откриени при изградбата на Личката пруга во 1913 година, а ги открил Никола Туркаљ кој работел на изградба на пругата. Името го добиле по железничката станица Церовац. Овие пештери се едно од најголемите места на пештерски мечки во Хрватска, а пронајдени се и фосилни човечки коски и бронзена секира. Таа човечка коска припаѓала на т.н. ловец на пештерски мечки од горниот плеистоцен кој живеел таму пред приближно дваесет илјади години.

Должината на засега познатите и топографски снимени канали во долната пештера е 4058 м, вкупната длабочина на пештерата е 68 м, а вкупната висинска разлика е 97 м, додека должината на туристичката патека е 608 м. Должината на истражуваните канали на горната пештера е 4035 м, вкупната длабочина е 192 м, а вкупната висинска разлика е 202 м. Должината на туристичката патека е 725 м. Помеѓу горната и долната пештера се наоѓа многу помала средна пештера. Просечната температура во пештерите е од 6 до 8 °C. Тие се богати со пештерски украси и карстни појави (понори и оџаци), тие се важен палеонтолошко наоѓалиште на пештерската мечка и праисториска керамика (илиро-келтска култура). Заштитени се како геоморфолошки споменик на природата во 1961 година.

 Галерија 

 Наводи 

 Надворешни врски 
 Официјална веб-страница: cerovacke-spilje.hr
 Парк на природата Велебит velebit.hr
 Церовачките пештери и други карстни појави на масивот Црнопац Geografija.hr. Верзијата на оригиналната страница архивирана на 14 мај 2013 година

Категорија:Знаменитости во Хрватска
Категорија:Велебит
Категорија:Пештери во Хрватска